REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA RUDE

Rude 93, Samobor

ŠKOLSKI ODBOR

KLASA: 003-06/21-02/04

URBROJ: 238/27-16-21-1

Rude, 5.7.2021.

ZAPISNIK

s 4. sjednice Školskog odbora Osnovne škole Rude održane 2. srpnja 2021. godine s početkom u 18.00 sati u Školi.

Nazočne: Jasmina Romić, Božica Grgečić, Monika Mazić, Maja Klisurić

Ostali nazočni: Snježana Hofer, sindikalna povjerenica

Zapisničar: Domagoj Subašić, tajnik

Predsjednica Školskog odbora Jasmina Romić pozdravila je sve prisutne i konstatirala da sjednici prisustvuje dovoljan broj članova Školskog odbora da se mogu donositi pravovaljane odluke te je predložila sljedeći dnevni red

1. Verifikacija zapisnika s 3. sjednice Školskog odbora
2. Predstavljanje kandidatkinje prijavljene na natječaj za imenovanje ravnatelja/ice škole za koje je utvrđeno da ispunjava uvjete
3. Odlučivanje o postupku imenovanja ravnatelja/ice škole
4. Razno

Dnevni red je jednoglasno usvojen.

**Ad-1 Verifikacija zapisnika s 3. sjednice Školskog odbora**

Zapisnik s 3. sjednice Školskog odbora održane 24. lipnja 2021. godine jednoglasno se prihvaća.

**Ad-2** **Predstavljanje kandidatkinje prijavljene na natječaj za imenovanje ravnatelja/ice škole za koje je utvrđeno da ispunjava uvjete**

Kandidatkinja za ravnatelja/icu za koju je utvrđeno da je ispunila uvjete, predstavila je svoj program rada za mandatno razdoblje (10 minuta).

**Ad-3** **Odlučivanje o postupku imenovanja ravnatelja/ice škole**

Predsjednica Školskog odbora Jasmina Romić upoznaje nazočne da su Školskom odboru dostavljeni Zaključci Vijeća roditelja, Skupa radnika i Učiteljskog vijeća za kandidatkinju za koje trebaju glasovati predstavnici tih tijela u Školskom odboru u postupku imenovanja ravnatelja/ice.

Nakon završetka glasovanja, Predsjednica Školskog odbora Jasmina Romić nakon kratke rasprave, konstatirala je da

Na temelju članka 127. Zakona o odgoju i obrazovanju u osnovnoj i srednjoj školi ( Narodne novine broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH,152/14, 7/17, 68/18, 98/19 i 64/20), odredbe članka 65. Statuta Osnovne škole Rude, Školski odbor na 4. sjednici održanoj dana 2.7.2021. godine donosi

ODLUKU O NEIMENOVANJU RAVNATELJA/ICE ŠKOLE

U provedenom postupku za izbor ravnatelja/ice prema natječaju objavljenom u „Narodnim novinama“ i na mrežnim stranicama Škole dana 9. lipnja 2021. godine, Školski odbor na sjednici održanoj dana 2. srpnja 2021. godine donio je Odluku o neimenovanju ravnatelja/ice škole.

Nakon provedenog natječajnog postupka, na sjednici Školskog odbora od 2. srpnja 2021. godine, kandidatkinja za ravnatelja/icu nije dobila većinu od ukupnog broja glasova članova Školskog odbora te je stoga Školski odbor donio Odluku o neimenovanju ravnatalja/ice te

ODLUKU O IMENOVANJU VRŠITELJA DUŽNOSTI RAVNATELJA ŠKOLE

Na temelju članka 131. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 16/12, 86/12, 94/13, 136/14-RUSRH, 152/14, 7/17, 68/18, 98/19 i 64/20), članka 44. Zakona o ustanovama („Narodne novine“ broj 76/93, 29/97, 47/99, 35/08), te članka 68. Statuta Osnovne škole Rude, na sjednici održanoj 2.7.2021., Školski odbor Osnovne škole Rude donio je jednoglasno navedenu odluku.

**Ad-4 Razno**

Pod točkom razno nije bilo nikakvih pitanja.

Sjednica je završena u 18.45 sati.

**Zapisničar Predsjednica Školskog odbora**

**Domagoj Subašić Jasmina Romić**